CELEX: 62014TN0171
Language: et
Date: 2014-03-20 00:00:00
Title: Kohtuasi T-171/14: 20. märtsil 2014 esitatud hagi – Léon Van Parys versus komisjon

19.5.2014   
            
            
               ET
            
            
               Euroopa Liidu Teataja
            
            
               C 151/28
            
         20. märtsil 2014 esitatud hagi – Léon Van Parys versus komisjon
   (Kohtuasi T-171/14)
   2014/C 151/36
   Kohtumenetluse keel: hollandi
   
      Pooled
   
   
      Hageja: Firma Léon Van Parys NV (Antwerpen, Belgia) (esindajad: advokaadid P. Vlaemminck, B. Van Vooren ja R. Verbeke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühiseks komisjoni 24. jaanuari 2014. aasta kiri, milles komisjon annab teada, et määruse nr 2454/93 artikli 907 alusel toimuvale protseduurile määratud tähtaja kulgemine peatatakse;
            
         
               —
            
            
               tuvastada, et määruse nr 2454/93 artiklit 909 tuleb Üldkohtu 19. märtsi 2013. aasta otsuse kohtuasjas T-324/10 kohaselt kohaldada asjas REM/REC 07/07 täies ulatuses ja ainult hageja kasuks;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: määruse nr 2454/93 (1) artiklite 907 ja 909 ning Euroopa Liidu põhiõiguste harta artiklis 41 sisalduva õiguse heale haldusele rikkumine.
               
                           —
                        
                        
                           Üldkohtu 19. märtsi 2013. aasta otsusega kohtuasjas T-324/10: Firma Van Parys vs. komisjon tunnistati komisjoni otsus K(2010) 2858 tagasiulatuvalt tühiseks, mistõttu on nimetatud protseduurile määratud üheksakuuline tähtaeg juba möödunud ja komisjonil ei olnud seega enam võimalik otsustada vähendamise taotluse üle.
                        
                     
                           —
                        
                        
                           Igal juhul on komisjon ületanud enda pädevust, kuna ta on teostanud toiminguid, mis ületavad tema osaliselt tühiseks tunnistatud otsuse Üldkohtu 19. märtsi 2013. aasta otsusega kohtuasjas T-324/10 vastavusse viimiseks vajalikku. Sellega rikub komisjon ELTL artikli 266 esimest lõiku, milles on sätestatud tema pädevus võtta Üldkohtu otsuste täitmiseks vajalikke meetmeid.
                        
                     
         
               2.
            
            
               Teine väide: määruse nr 2454/93 artikli 907 ning Euroopa Liidu põhiõiguste harta artiklis 41 sisalduva õiguse heale haldusele rikkumine, kuna komisjon kasutas õigusvastaselt määruse nr 2454/93 artiklis 97 toodud lisateabe saamise nõude esitamise võimalust, et välistada tulevikus määruse nr 2454/93 artikli 909 kohaldamist või vähemalt viivitada selle kohaldamisega.
            
         
      (1)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/006, lk 3).